2014માં નરેન્દ્ર મોદી વડાપ્રધાન થયા પછી મારા કેટલાંક અધિકારી મિત્રો મને મઝાકમાં પુછતાં કે હવે શું કરશો, નરેન્દ્ર મોદી તો વડાપ્રધાન થઈ ગયા, ત્યારે હું પણ મઝાકમાં તેમનો ઉત્તર આપતો કે  મારી પહોંચ પીએમ હાઉસ સુધી છે, હું ત્યાં ફોન કરૂ તો મારે મારો પરિચય આપવાની જરૂર નથી માત્ર પ્રશાંત દયાળ બોલુ છું એટલુ જ મારે વડાપ્રધાનને કહેવું પડે. . . ખેર મુળ વાત એવી છે કે સતત 2001થી 2014 સુધી નરેન્દ્ર મોદી ગુજરાતના મુખ્યપ્રધાન રહ્યા હોવાને કારણે અવારનવાર માટે ભાજપ સરકાર અને નરેન્દ્ર મોદી સરકારના નિર્ણયોની ટીકા કરવાનું જ કામ હતું કારણ એક પત્રકારે કાયમ ઓડીટરની ભૂમિકામાં રહીને જ કામ કરવું જોઈએ તેવું હું માનતો રહ્યો છું, રાજા સારો છે તે રાજાએ સારા રહેવું તેનો તે ધર્મ છે, પણ જો સારા યોગ્ય કામ કરતો નથી તો શબ્દોથી તેનો કાન પકડવાનું કામ મારૂ અને મારા જેવા પત્રકારોનું છે.